 **PROPOZÍCIE AMFO 2021**

 OKRESNÁ SÚŤAŽ AMATÉRSKEJ FOTOGRAFIE

**A. / Všeobecná charakteristika**

**1.** AMFO je jednou z najstarších a najprestížnejších súťaží v oblasti amatérskej fotografickej

tvorby na Slovensku.

**2.** Okresná postupová súťaž amatérskej fotografie je určená deťom, mládeži a dospelým v troch

vekových skupinách.

**3.** Okrem vekovej kategorizácie sa súťaž koná v dvoch základných kategóriách: čiernobiela

fotografia, farebná fotografia a Cykly a seriály, medzi nové pribudlo: experiment. **Tieto kategórie nie sú tematický**  **zamerané ani žánrovo vymedzené.**

**4.** Regionálnu porotu vymenuje riaditeľ regionálneho osvetového strediska, ktorý organizuje

okresné kolo súťaže.

**5.** Najlepšie ocenené práce sú nominované do krajskej súťaže.

**B./ Kategorizácia účastníkov**Súťažné kategórie:
**I. skupina: autori do 15 rokov**

A. čiernobiela fotografia

B. farebná fotografia

**II. skupina: autori od 15 do 25 rokov**

A. čiernobiela fotografia

B. farebná fotografia
**III. skupina: autori nad 25 rokov**  (okrem poslucháčov a absolventov študijného odboru fotografia)

A. čiernobiela fotografia

B. farebná fotografia

**Bez rozlíšenia veku:**C.cykly a seriályD**.** experiment

**C./ Podmienky a postup v súťaži**

**1.** Súťaž je určená pre každého fotoamatéra, občana Slovenskej republiky.

**2.** Súťaž sa koná v autorskej tvorbe vlastných fotografií, alebo iných vytvorených v amatérskych podmienkach, pre vlastnú potrebu, nie pre komerčné a propagačné účely.

**3.** Do základného kola súťaže sa prihlasuje súťažiaci podľa miesta svojho bydliska alebo pôsobenia.

Ak sa v mieste jeho bydliska neuskutoční regionálne kolo, môže sa prihlásiť v inom regióne daného kraja. Prihlasuje sa vždy do jedného základného kola. Nemôže súťažiť súčasne v dvoch alebo viacerých regiónoch.

**4.** Limit pre jednotlivé fotografické diela je **maximálne 3 fotografie** v kategórii čiernobielej fotografie, **3** **fotografie** v kategórii farebnej fotografie.

**Jeden súbor** v  kategórii Cykly a  seriály a **jeden súbor** v  kategórii Experiment.
Limit pre kategóriu Cykly a seriály je **minimálne 3 a maximálne 5 fotografií** obsahovo i formálne jednotných. V kategórii experiment je možné nahrať **maximálne 10 fotografií** a potrebné stručne objasniť ich zámer.
**5.** Súťažiaci sa prihlasuje do vekových skupín a kategórii podľa veku, ktorý dosiahol v roku vzniku fotografie.Do súťaže je možné zaslať len diela, ktoré vznikli v rokoch 2017 – 2021a zároveň

**sa nezúčastnili žiadneho ročníka** tejto súťaže. Autor prechádza všetkými kolami súťaže s tými istými fotografickými dielami.
**6.** Nemožno prihlásiť diela zobrazujúce násilie alebo iné javy a činy proti ľudskosti a humanizmu.

**7.** Ukážky alebo jednotlivé súťažné fotografie môže organizátor so súhlasom autora použiť na propagáciu podujatia bez nároku na honorár.

**8.** Do prihlášky je autor povinný nahrať link na stiahnutie digitálnych fotografií (napr. pomocou internetového úložiska Wetransfer, Úschovňa, ulož.to a pod.)
Fotografie musia byť nahrané vo formáte JPG s 300dpi. Súbor nesmie presiahnuť 100MB.

Každá fotografia musí byť pomenovaná v presnom poradí:
***veková skupina / kategória / meno / priezvisko / názov diela.***

(napr.: III. B, \_ Laura \_ Fotograficka \_ ohnostroj., D, \_ Laura \_ Fotografická \_ pokus)

**7. Formát:**Povinný formát pre tlač fotografií je **30 x 40 cm** ( aj 30 x 45 cm ),
**40 x 30** a štvorcový formát **30 x 30 cm.**

**8. Identifikačné údaje:**Každý autor je povinný **označiť** svoje súťažné fotografie na rube **IDENTIFIKAČNÝM ŠTÍTKOM**, ktorý je súčasťou prihlášky.
Fotografie sa odporúčajú podlepiť v rohoch priesvitnou lepiacou páskou, aby sa predchádzalo ich poškodeniu počas inštalácie.
Na rube (zadnej strane) každej fotografie musí byť uvedené: **meno, priezvisko, adresa, vek autora, e-mailová adresa, názov fotografie, rok jej vzniku, súťažná skupina a kategória, sídlo regionálneho osvetového strediska.**Práce, ktoré nesplnia technické podmienky, nebudú do okresného kola súťaže prijaté.

**Odporúčaná téma pre 49. ročník je: RODINA**
Do súťaže sa **prihlásite** vyplnením **elektronického formulára** na stránke Národného osvetového centra:<https://www.nocka.sk/chcemsaprihlasit>

**Video-postup ako pracovať v elektronickom prihlasovacom systéme NOC:**- video je návodom **ako sa do súťaže prihlásiť.** (pre účastníkov)

<https://www.youtube.com/watch?v=DpZCgtg4aUg>

**D. / Záverečné ustanovenia**

**1.** Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného

či sociálneho charakteru.

**2.** Súťažiaci prihlásením do súťaže vyhlasujú, že ich súťažné dielo má vysporiadané všetky práva

viažuce sa k tomuto dielu, najmä autorské práva a nezasahuje do práv a právom chránených

záujmov tretích osôb.

**3.** Súťažiaci prihlásením do súťaže udeľujú bezodplatný súhlas organizátorovi okresnej súťaže a

na použitie súťažných fotografií v zmysle § 19 a nasl. zákona č. 185/2015 Z.z. Autorský

zákon, a to najmä na vyhotovenie rozmnoženiny diela, zaradenia diela do databázy uvedenie

diela na verejnosti v rámci realizácie aktivít, za účelom šírenia osvetovej činnosti v pôsobnosti organizátorov jednotlivých kôl súťaže.

**4.** Súťažiaci prehlasuje, že sa oboznámil s podmienkami spracúvania osobných údajov

Ľubovnianskeho osvetového strediska, ktoré sú dostupné na [www.osvetalubovna.sk](http://www.osvetalubovna.sk)

**Súťažné fotografie doručte najneskôr do 8. marca 2021 na adresu:**

**Ľubovnianske osvetové stredisko**

**Nám. gen. Štefánika 5**

**064 01 Stará Ľubovňa**

**Obálku označte heslom AMFO 2021**